تورکیه کاپی یندا 1/4 فینال مرحله‌سی‌نین جاواب اویون‌لاری داوام ائدیر.
بو گون داها بیر گؤروش باش توتوب.
سوپرلیگ شامپیونلوق اوغروندا موباریزه آپاران ایکی تیم - "قالاتاسارای"لا "آلانیاسپور" اوز-اوزه گلیب‌لر. ایلک اویوندا سفرده 0:2 حسابی ایله مغلوب اولان ایستانبول تمثیلچی‌سی جاواب قارشیلاشماسیندا 2 توپ فرقی ایله غلبه قازانا‌راق، عمومی حسابی برابرلشدیریب. لاکین سفر قولو سایه‌سینده "آلانیاسپور" مرحله آدلاییب، "قالاتاسارای" ایسه موباریزنی دایاندیریب.
بئله‌لیکله، "فنرباخچا"دان سونرا "آلانیاسپور" دا آدینی یاریم فینالا یازدیریب. بو تیملرین رقیب‌لری فوریه نین 13-ده کئچیریله‌جک دیگر گؤروش‌لردن سونرا معین‌لشه‌جک. "ارضروم سپور" - "ترابزونسپور" (ایلک اویون - 0:5) جوتونون غالیبی "فنرباخچا"یا، "سیواس سپور" - "آنتالیاسپور" (0:0) قارشیلاشماسیندا سئوینن طرف ایسه "آلانیاسپور"ا رقیب اولا‌جاق.
تورکیه کاپی
1/4 فینال، جاواب اویونو
12  فوریه
"قالاتاسارای" - "آلانیاسپور" - 1:3
ایلک اویون - 2:0
